open-index/open-wikipedia-markdown huggingface dataset:
Asam kapeh

**Asam kapeh** atau **limau kapeh** marupoan jinih tumbuahan nan masuak kadalam suku jeruk-jerukan. Buah asam kapeh ko taseba di negara-negara kawasan Asia jo Amerika Tangah. Ado juo nan manyabuik asam ko jo namo sabagai *jeruk pecel*. Batang asam kapeh ko dapek tumbuah satinggi 3 hinggo 6 meter. Batangnyo bacabang banyak sarato jo baduri. Daunnyo lonjong jo tangkai daunnyo manyarupoi sayok ketek. Bungonyo tabik dari bawah daun. Bungo keteknyo bawarna putiah jo baunyo harum. Buah asam kapeh ko babantuak bulek atau saruo jo bulek talua. Buah asam kapeh bawarna hijau jo bawarna kuning kalau alah tuo sarato jo kulik buahnyo nan tipih nan manganduang banyak minyak atsiri. Dagiang buah asam kapeh ko bawarna putiah kahijauan. Raso buah asam kapeh ko sangaik masam. Buah asam kapeh ko manganduang banyak vitamin C jo asam sitrat. Asam kapeh ko punyo biji banyak, ketek-ketek jo basifaik poliembrioni. Di Indonesia. asam kapehko dapek iduik di dataran randah sampai dataran katinggian 1000 m dari pamukaan lauik. Asam kapeh ko dapek tumbuah rancak di tanah alkali, di tampek-tampek nan kanai sinar matahari sacaro langsuang. Asam kapeh ko bisa di kambangbiakan jo mananam inceknyo atau jo caro teknik cangkok. Buah asam kapeh ko biasonyo digunoan untuak mambuek minuman, ubek batuak sarato jo dapek pulo di jadian panyadap masakan. Salain itu asam kapeh ko acok juo dipakai untuak meailangan karek-karek jo dapek juo untuak mancuci rambuik.

## Pamanfaatan
Asam kapeh acok dimanfaatkan dalam mamasak. Kanduangan pektin nan dimilikinyo dimanfaatkan untuak mailangan baun anyia dari bahan masakan masakan cando ikan jo dagiang. Bilo dicampua basamo garam, dapek baguno untuak mamacah darah nan takanduang dalam dagiang. 

Salain kandungan pektin, adopulo kanduangan asam sitrat. Asam sitrat nan dikanduangnyo duo kali lipek dari limau lainnyo sainggo maagiah raso masam kacuik condong paik. Aia asam limau nan diagiah di bagian akhia proses abuih dapek mampakuek aroma sarato raso kacuiknyo masakan abuih. Samantaro kok dimasuakan sadari mulo atau di patangahan proses abuih, dapek maninggakan raso paik di aia rabusan. Asam kapeh dapek pulo ditambahan katiko masakan alah tahidang.

## Rujuakan
Pisang goreng

**Pisang goreng** adolah makanan ringan nan banyak di tamuan di Indonesia, ciek darinyo tadapek di provinsi Sumatera Barat. Makanan iko dibuek dari buah pisang. Buah pisang tasabuik kamudian di kupeh kuliknyo, kamudian dipotong-potong sasuai bantuak nan diinginan. Salanjuinyo, buah pisang tadi di masuakan kadalam adonan kental nan tabuek dari campuran tapuang, saketek garam jo gulo. Salanjuiknyo barulah digoreng ka dalam minyak goreng.

Pisang goreng ko acok ditemuan atau dijual di pinggia-pinggia jalan atau di kadai kopi sabagai makanan pandampiang teh atau kopi. Pado maso kiniko pisang goreng marupoan makanan nan sangaik tanamo di Indonesia. Kadang-kadang pisang goreng diagia tambahannyo sarupo keju, susu kental manih, cokelat, dan lainnyo.

## Macam-macam pisang goreng
Ado babarapo jinih dari olahan pisang goreng ko sarupo pisang molen nan bantuaknyo labiah ketek nan dibaluik jo lilitan adonan tipih kamudian digoreng dalam minyak goreng. Salan itu ado lai babagai jinih dari pisang goreng nan dapek batahan lamo, sahinggo dapek dibungkuih dan dijadian sabagai oleh - oleh khas, namanyo pisang sale, produsen makanan iko dapek di tamui di babarapo daerah di indonesia, salah ciek nyo di Sumatera Barat.

* pisang molen
* pisang pasir
* pisang kremes
* pisang goreng kipas
* sale pisang goreng

## Rujuakan
Mansa Musa

**Musa Keita I** (lahia sakitar tahun 1280 - maningga tahun 1337) adolah mansa kasapuluah Kekaisaran Mali (nan dapek ditajamahkan manjadi "sultan", "panakluk", atau kaisar). Inyo bakuaso salamo 25 tahun dari tahun 1312 sampai tahun 1337. Katiko Mansa Musa naiak tahta, wilayah Kakaisaran Mali mancakup bekas wilayah Kakaisaran Ghana di Mauritania selatan jo di Melle (Mali) sarato wilayah-wilayah sakitarnyo. Musa mamiliki banyak gelar, saparti "Amir Melle", Panguaso Tambang-Tambang Wangara", jo "Panakluk Ghanata". Mansa Musa konon alah manaklukkan 24 kota.

Pado masonyo, nagara Mali marupoan pahasil ameh paliang gadang di dunia, dan Mansa Musa marupoan salah satu urang takayo dalam sijarah. Konon jumlah kakayoannyo dek gadang bana sahinggo indak dapek dipakiroan sicaro pasti. Salah satu kisahnyo nan paliang dikana adolah katiko inyo pai untuak manunaikan ibadah haji di Mekkah. Dalam pajalanannyo, inyo sangaik dermawan dan mambagi-bagi amehnyo, tatapi tindakannyo iko konon malah marusak ekonomi di Kairo, Medina, Mekkah jo kota-kota lain nan dilintasinyo, karano nilai ameh lansuang jatuah dan harago-harago pun naiak. Untuak mampelokan kaadaan iko, dalam pajalanan pulangnyo, inyo mancubo maminjam sadoalah ameh nan dapek inyo baok dari paminjam pitih di Kairo jo bunga nan tinggi, tatapi upaya iko kurang bahasil. Iko marupokan satu-satunyp peristiwa dalam sijarah katiko ciek urang mampu mangandalikan harago ameh sicara langsuang di kawasan Laut Tengah.
Takumi Minamino

Minamino Maawali kariernyo di Cerezo Osaka pado tahun 2012. panampilan rancaknyo basamo Cerezo Osaka mambuek klub-klub eropa datang mamantaunyo. namun akhianyo Minamino mamutuihkan pindah ka FC Red Bull Salzburg pado tahun 2015.

Pado patandiangan fase grup Liga Champions UEFA matchday 1 musim 2019/2020, antaro Liverpool maadapi FC Red Bull Salzburg, basamo Haaland jo Hwang Hee-chan, inyo maambiak perhatian dunia berkat panampilan baiaknyo basamo kaduo rekannyo tasabuik. Pasca patandiangan tasabuik banyak klub gadang eropa nan tatarik padonyo namun pado akhianyo Liverpool nan bahasil mandapekan Minamino.

Minamino resmi pindah ka Liverpool pado bursa transfer musim dingin tahun 2020 , inyo manjadi pamain asia patamo nan bamain untuak Liverpool . Di Liverpool inyo manggunokan nomor pungguang nan samo saparti di FC Red Bull Salzburg yoitu 18.

## Rujuakan
Bahaso Toraja-Sa'dan

**Bahasa Toraja-Sa'dan**  adolah salah satu bahaso nan ditutuan di  daerah Kabupaten Tana Toraja jo sakitarnyo, Sulawesi Selatan, Indonesia. Sabagian gadang pemetaan rumpun bahaso Toraja ko dikarajoan dek paraa Zendeling Belanda nan bakarajo di Sulawesi, sarupoi N. Adriani jo Hendrik van der Veen.
Kabupaten Lembata

**Kabupaten Lembata** adolah sabuah kabupaten di provinsi Nusa Tenggara Timur, Indonesia. Jumlah penduduk kabupaten iko sabanyak 137.714 jiwa (2017) dan saat ini Bupati yang memimpin untuk periode 2017-2022 adalah Eliaser Yentji Sunur dan wakilnya Thomas Ola Langoday.

## Pariwisata
### Objek Wisata
Di Kabupaten Lembata banyak terdapat tempat-tempat wisata yang dapat dikunjungi, misalnya:
# Pulau Pasir Putih Awelolong/Awololo
# Gua Maria Lewoleba, Lewopenutung.
# Pantai Rekreasi Pasir Putih Waijarang
# Sumber Air Panas Sabu Tobo, Adum dan, Labalimut
# Sumber Gas Alam Karun Watuwawer
# Pantai Rekreasi Tanah Treket
# Budaya Tradisional Perburuan Ikan Paus di Desa Lamalera
# Rumah Adat dan Ritus Pesta Kacang Jontona
# Lopo Wai Meting, Desa Jontona
# Pantai Pasir Putih Mingar
# Pantai Lewolein
# Pantai Nubi, Lusiduawutun
# Air Terjun Atawuwur
# Pantai Pasir Putih Bean
# Pantai Pasir Putih Wowong
# Makam Raja Saguwowo Desa Kalikur Kec. Buyasuri

## Referensi

## Pranala luar
*  Pemkab Lembata
*  BPS Lembata
*  Lembata Online
*  Profil Lembata
*  Informasi Mengenai Lembata 
*  Wisat Lembata
Rivai Apin

**[[Rivai Apin|''Rivai Apin'']]** adolah adik saurang panulih nan banamo '''Mochtar Apin''', Rivai Apin  dilahian  di padang panjang di tanggal 30 agustus tahun 1927. basamo Chairil anwar jo Asrul Sani Almarhum tacataik sabagai "sastrawan indonesia angkatan 45". namonyo ado dek karano nyo ikuik manulih dalam buku karya sastra : "Tiga Menguak Takdir" .Awal awal tahun perjuangan Rivai adolah saurang redaktur sajumlah majalah dan penerbitan kebudayaan. ado babarapo majalahnyo diantaronyo " Gema Suasana", " Siasat" "Zenith" dan "Zaman Baru" tapi dek karano bansek dimaso maso sulik sakitar tahun 1958 - 1965 dulu nyo tajarek aliran komunis, nyo tarimo jabatan sabagai pimpinan Pusat Lekra. Dek karano itu nyo ditangkok sampai nyo di buang Kepulauan Buru. Baliau di lapehan dari pinjaro tahun 1979.

karya nyo nan lain adolah buku nan bajudul "Gema Tanah Air" (1948)"  jo  "Dari Dunia Yang Belum Sudah (1972)".



## Rujuakan
Darwis Loyang

**Darwis Loyang** adolah saurang pakar tari melayu nan lahie di Pulau Aie Padang pado tanggal 16 Februari 1936. Darwis marupoan seniman nan mangabdian ampia saluruah hiduiknyo sabagai guru seni tari minang jo tari melayu di Sumatera Barat. Baliau adolah saurang guru seni nan mambukak kasampatan untuak anak-anak nan babakaik  di bidang tari, baliau bukak sabuah sanggar yang banamo Sanggar Sentana. Sentana nan bararti Seni Tari Nasional, nan didirian sajak tahun 1970. Namo sanggar ko barubah tahun 1972 manjadi Sanggar Alang Babega. Malalui sanggar ko Darwis mancetak banyak seniman  tari di Kota Padang. Bahkan ado yang jadi tokoh panari minang, salain itu ado juo yang jadi koreografer Indonesia nan tanamo di manca negara, salah satunyo Eri Merfi.
## Sajarah Karajo
Salain malatiah tari Minang jo tari Melayu, Darwis minang acok juo tampil sabagai pamusik jo panari pado acara-acara  Balanse. Tari Balanse sariang juo disabuik " *Balanse Madam*" nan sangaik populer dinyayian khas *Gamadini*. Konon kisahnyo dibuek masyarakaik suku Nias  pado awal abaik ka 16. Kalau di Sumatera Barat tari ko alah manjadi samacan Tari Pagauan nan disanangi  jo acok mamariah an acara pakawinan nan diadoan di Kota Bingkuang.

Namo Darwis Loyang  alah bakiba di tingkek nasional katiko karya tarinyo dicaliak an pado Pakan Tari Rakyaik nan diadoan di Gelora Bung Karno Jakarta. Pado tahun 1979 juo dipameran di muko tamu-tamu Istano Negara. 

## Rujuakan
Boestanul Arifin Adam

**Boestanul Arifin Adam** lahia di Padang Panjang 18 April 1923 dan maningga di padang panjang juo tahun 1995 usia 72 tahun. Samaso hiduiknyo acok di panggia "**Wan Tanul"** dan baliau anak laki-laki paliang tua dari **sjech Adam**, baliau juo  saurang ulamo tanamo  di Padang Panjang dan punyo paratian di kesenian. Ayah **wan tanul** ko guru seni musik, tari dan silat. Anak **wan tanul** ko banamo **Huriah Adam** yang dikanang  urang subagai koreografer dan panari minang yang rancak. Untuak manyambuik tamu dari India  acok di suguahkan patunjuak an musik Beethoven oleh wan tanul dan saudaro-saudaronyo ,dek rancaknyo pangusaho india takagum-kagum dan maagiah bantuan baraja perai kapado wan tanul ko untuak baraja di akademi de musique Brussel di  gent belgia   dan patunjuak Muziek Conservation". Baraja ko diikuti salamo 5 tahun dari tahun 1951 sampai 1956. Karajo  **wan tanul** ko subagai kapalo seksi Pendidikan Musik dan Direktorat Kebudayaan Jakarta(1962-1964). Direktur ASKI Padang Panjang duo kali (1967-1979) dan (1979-1984)

## Rujuakan
Operasi Varsity

**Operasi Varsity** adolah operasi pasukan dari langik nan diusahokan dek pasukan sakutu manjalang Parang Dunia II nio barakhia. Operasi iko digala pado 24 Maret 1945. Bakakuatan 16.000 panajun payuang sarato jo ribuan kapa tabang, bisa dikatokan iko adalah operasi pasukan dari langik paliang gadang dalam sahari nan digala di ciek tampek sapanjang sijarah.

Operasi iko adolah bagian dari Operasi Plunder nan baisi pasukan gabuangan Inggirih, Kanada, jo Amerika Sarikaik. Pasukan nan dipimpin dek Bernard Montgomery iko batujuan untuak masuak ka Jerman malalui caro manyabarangi batang aia Rhine.

## Sabok Musabab
Pasukan Sakutu alah manggarik ka Jerman pado bulan Maret 1945. Namum, untuak masuak ka Jerman, pasukan sakutu tahalang jo batang aia Rhine. Dwight David Eisenhower, Panglima Tatinggi Sakutu dari Pasukan Ekspedisi Sakutu mamarintahkan untuak mancubo manyubarangi Rhine di indak bara buah tampek.
Bernard Montgomery akhianyo manyusun caro nan kudian hari disabuik Operasi Plunder, untuak manyubarangi batang aia Rhine.

Angkatan Daraik Keduo Inggrih, di bawah Miles C. Dempsey, jo Angkatan Daraik Kasambilan AS, di bawah William Simpson, manyubarangi Rhine di Rees, Wesel, jo daerah di selatan Kanal Lippe.

## Operasinyo

Operasi Plunder dimulai pado jam 9 malam pado tanggal 23 Maret. Sahinggo, pado 24 Maret pagi, pasukan daraik Sakutu alah mangamankan tampek panyubarangan di sabalah timur batang aia Rhine.


## Rujuakan
Anas Navis

**Anas Navis** () marupokan salah surang saniman jo budayawan Indonesia. Anas Navis marupokan adik kandung dari A.A Navis. Luluih sakola SMA di tahun 1952, pai marantau ka Jakarta jo niak malanjuik an sakola ka UGM di Jogjakarta.

Karano ibu baliau maningga mako indak jadi malanjuik an sakola ka UGM, sahinggo tahun 1955 baliak pulang. Di Padang baliau ko dikenal sabagai pangumpu literatu manganai Minangkabau jo Sumatera Barat ko. Kamudian baliau ko di tahun 1987 manjadi panggageh "Pusek Dokumentasi jo infomasi kabudayaan Minangkabau" nan bapusek di Rumah Adaik Minang ateh sokongan Kapalo Bulog Bustanil Arifin di Padang Panjang. Musium PDIKM ko dipimpin sarato dikelola dek Anas Navis sampai akhi hiduiknyo nan kini manjadi salah satu tampek tujuan panilitian jo wisata utamo di Sumatera Baraik ko.

Dibidang panulisan Anas Navis ko maninggakan warisan barupo saduran 10 naskah carito Rakyat Minagkabau nan ditabik an dek "Pusek pangkajian Islam jo Minangkabau". Kamudian baliau ko juo mangumpuan jo manulih buku "Paribahaso Minangkabau" ditahun 1997 sarato manjalani cetak ulang nan bakali-kali.

## Rujukan
Kamardi Rais

**Kamardi Rais** adolah Wartawan dan Ahli Pidato Adat nan lahia pado tanggal 12 Maret 1933 di Aia Tabik, Kabupaten 50 Kota.  Baliau maningga pado tanggal 26 Oktober 2008 di umua 75 Taun. Kamardi Rais marupoan wartawan yang maabisan ampia saparuah umuanyo untuak manjadi wartawan. Baliau indak hanyo manjadi wartawan satampek, salain itu baliau manjadi koresponden dari koran nan tabik di Palembang, Bandung, dan Jakarta. Salain manjadi Wartawan, Baliau  berperan lo sabagai panghulu di kaumnyo nan bagala Datuak Panjang Simulie. sabagai urang nan ahli dan apa pidato adaik, kalau ado acara-acara gadang mode batagak panghulu yang malibaikkan pamarintahan Sumatera Barat atau daerah lainnyo datuak Kamardi pasti diundang  basamo almarhum Datuak Rajo Panghulu katua DPRD Agam untuak bapidato adat.

Karier datuak Kamardi sabagai wartawan didapek dari baraja sacaro otodidak. Malalui hobi baliau mambaco buku mambuek baliau punyo wawasan nan lueh, sahinggo hobinyo baguno didunia wartawan yang baliau geluti. karano karier baliau nan cemerlang, pado taun 1981 sampai taun 1989 Baliau dipacayo mamacik jabatan sabagai katua PWI ( persatuan Wartawan Indonesia) cabang Sumatera Barat. sangkek tu Kamardi manjabat sabagai pimpinan Redaksi Harian Semangat di Padang dan baliau juo manjadi pamimpin umum majalah "Adat Limbago". salain itu baliau  tacatat sabagai pandiri LKAAM (lembaga Karapatan Adat Alam Minangkabau) Sumatera Barat.

## Rujukan
Nasjah Djamin

Nasjah Djamin Laia di Perbaungan, Sumatera Utara tanggal 24 September tahun 1924. Maningga di Jogyakarta tanggal 4 September 1997  nan baumua 73 tahun.Nasjah badarah Minangkabau asli karano inyo anak dari Haji Djamin jo Amaknyo Siti Sini yang sudah lamo tingga sabagai mantri candu dan garam di tanah deli.Bakaik seni Nasjah patamo kali adalah sabagai pelukih. karano nyo sanang bana malukih pemandangan sekitar pakabunan tampek tingganyo, malukih kabau dan padati.samanjak taun 1967 inyo marantau ka jogyakarta dan tingga di sinan, dima bakatnyo.sabagai panulih mandapekan pasemaian di tanah nan gambua.disampiang ditarimo bakarajo di jawatan kebudayaan jogya lalu Nasyah setelah pansiun inyo manjabaik sabagai anggota redaksi majalah Budaya yang tabik di kota Gudeg itu. Inyo Banyak manulih babagaiMacam tulisan sastra takah puisi,prosa jo naskah-naskah drama. Ajip Rosidi manggolongan Nasjah sarupo sastrawan nan banyak maagiah sumbangan berhargo untuak perkembangan Kesusastraan indonesia. salah ciek karya dramanyo pernah mamanangan juaro kaduo panulisan drama Indonesia tarancak yang diadokan dek Departemen Pendidikan dan Kebudayaan RI tahun 1956.

## Rujuakan
Ibenzani Usman

**Ibenzani Usman** adolah saurang tukang gambar, mambuek lagu jo santiang maukia, nan tanamo dari Padang, Sumatera Barat. Baliau ko lahia di Padang tanggal 15 April 1937, anak partamo almarhum Bapak Usman Kagami yaitu tukang gambar yang tanamo di Balando. Untuak maabadian kapandaiannyo, apak usman ko manambahan dinamonyo jo namo anak-anaknyo nan lain “Kagami” (nan makasuidnyo Kantua Gambar Indonesia). Tapi, Iben indak manambahan “Kagami” dalam namonyo walaupun inyo tanamo manggambar. 

Iben manyalasaian kuliah sarjana seni rupa jo doktor seni ukia tradisional di ITB. Tapi inyo indak mandalami seni gambar walaupun alah mambuek pameran seni lukis jo tukang gambar lainnyo nan sasamo dari Padang. Pameran iko diadokan di Padang. Dek karano itulah iben indak mamasuakkan ‘Kagami” dalam namonyo.

Iben tanamo juo sabagai panulih lagu, mulonyo hanyo manjadi “hobby”, tapi tanyato inyo tasabuik pandai  maubah lagu nan alah direkam baulang-ulang, contohnyo lagu minang “lintuah”. Inyo alah tanamo juo mambuek babarapo lagu seriosa nan alah dijadikan sabagai palombaan di radio, contohnyo “ajakan suci (1964), “Bahana Revolusi” tahun 1964, “Bahana Revolusi” tahun 1965 jo “Desaku” ditahun 1975. Sabagai tokoh nan bajaso jo kampus ITB, Iben alah mambuek lagu “selamat datang tunas Warga ITB” jo ‘Selamat Jalan Sarjana ITB” nan dilagukan dek mahasiswa ITB di ari wisuda.

Iben indak sajo santiang manjadi tukang gambar, jo mambuek lagu, tapi baliau santiang pulo manjadi mambuek “seni lukis reklame”. Sabagai buktinyo, Iben alah mamanangan Lambang kodya Padang, lambang Hotel Indonesia jo Lambang gebu minang. Sabagai tokoh tanamo dari Padang, Sumatera Barat, paralu awak jadikan apak Iben ioko sabagai panutan.

## Rujuakan
Rasyid Manggis

**M. Rasyid Manggis Dt. Rajo Penghulu** () adolah sastrawan, budayawan ahli adaik di Minangkabau. Inyo adalah salah satu tokoh adaik Minangkabau yang banyak mampadalam di bidang kesenian, tarutamo sastra, drama dan tari tradisional MInangkabau. Dalam organisasi Dt. Radjo Penghoeloe iko pernah manjadi anggota J.S.B (Jong Sumatranen Bond) tahun 1918, Komisaris Pengurus Besar P.G.H.B. Kweekschoolbond, satanah aia (1928), Inyo ketua Pakumpuan Islam Nederland di Den Haag (1932-1936), panasehaik Perhimpunan Djami'ah Chairyah Indonesia-Semenanjuang di Mesir (1934), Anggota luar biaso INCODEM (*Indonesia Committee for Democracy*) di New York, Anggota Lembago Bahaso Malayu di Singapura (1943), Ketua Komite parayoan proklamasi di Singapura (1945). Sudah tu Class II inyo jadi ketua LKI (Lembaga Kebudayaan Indonesia) Sumatra Tangah, Ketua umum Kongres Rakyaik saluruh Indonesia daerah Sumatra Tangah, Sekeretaris Umum Kongres Adaik se-Sumatera dan Wakil Ketua DPRGR Kodya Bukiktinggi.

Dalam dunia kesenian Dt. Radjo Panghoeloe punyo saham yang patuik dicataik tarutamo dalam kesenian tradisional Minangkabau. Tahun 1924 inyo pernah mameranan palaku utamo sandiwara pangguang epos "Tjindur Mato" dalam pasa derma Bukiktinggi untuak VSM (Vereeniging Studiefonds Minangkabau), tahun 1928 manyutradarai sandiwara "Sabai Nan Aluih" dipatunjukkan oleh pakumpuan kaum amak Sumatera (SKIS) di Padang, tahun 1930,manyutradarai sandiwara tragis "Boven Digul".pado tahun 1936, inyo ikuik jadi palaku dalam carito "Kartinah" dari Jawa Industrial Film di Jakarta.

## Rujuakan
Ed Zoelverdi

**Ed Zoelverdi** marupokan wartawan dan fotografer senior nan dilahiakan di Kutaraja Banda Aceh, 12 maret 1943. Baliau maningga di jakarta tanggal 4 januari 2012, di umua 69 tahun. Kaduo  urang tuo baliau barasa dari nagari Kotogadang Kabupaten Agam. Tahun 1959 untuak partamo kali ed  ba mukim dijakarta, samulo ed ba cito-cito untuak manjadi palukik. Sabagai bohemian inyo pernah ma numpang lalok di Balai Budayo  Jakarta, karano nio baraja manggambar kapado palukih-palukih nan tanamo dimaso itu sarupo alrmahum Oesman Effendi dan Nashar.

Karir kawartawanannyo bamulo dari harian KAMI pado tahun 1967 - 1971. salanjuiknyo salamo 25 tahun ed manjadi redaktur barita dan poto pado Majalah Tempo dan Gatra Jakarta. Dunia fotografi inyo kuasoi sacaro otodidak ata baraja surang. Basamo 40 fotografer asia, eropa dan amerika yang disabuik kalompok fotografer dunia inyo pernah ikuik mangarajokan foto-foto untuak buku "  A salute to singapore "  tahun 1984. Ed manarimo  hadiah ateh jasonyo dibidang  fotografi tahun 1987. Namonyo juo tacatat dalam dan tacantum dibuku " Who's who in australia & far east "  nan tabik IBC Cambridge Inggris tahun 1991, dan buku " Ensiklopedia Indonesia " tahun 1986. Pado tahun 1993 basamo 7 urang wartawan dan fotografer ed mambuek buku foto " Minangkabau " nan dipitihnyo ditolong samo Gebu Minang. Basamo jo Nazif Basir sarato Yusaf Rahman, Ed mangaluakan sabuah buku nan ba judul " Siapa Mengapa Sejumlah Orang Minang "

## Rujuakan
Yusaf Rahman

**Yusaf Rahman,** adolah salah satu musisi, komponis sarato panata musik nan barasal dari Muaro Labuah, Kabupaten Solok, nan lahia pado tanggal 4 Juni 1933. Yusaf Rahman tutuik usia dalam usia 72 tahun pado tanggal 1 Oktober 2005 di Banduang. Di Sumatera Barat, indak talalu banyak saniman nan mamiliki talenta jo  ilimu pangatahuan , namun Yusaf Rahman ado di dalam nan indak banyak nantu. Walau hanyo baraja sacaro otodidak, baliau pun mampu mambuek aransemen jo partitur yang ka diamainan dek orkestra. 

Adopun karyanyo tarungkap dalam musik Sendratari " Imam Bonjol" dan Operet " Baralek Gadang" karya Nazif Basir. Salain itu baliau mampu pulo bamain alat musik  jo samporono,baiak alaik musik moderen sarupo biola, piano,saxaphone, klarinet, akordeon, maupun alaik musik taradisional sarupo talempong, saluang, bansi rebab, sarato gandang. 

Dalam papaduan karyanyo basamo bininya, baliau alah mambuek iriangan musik  nan sangaik ,monumental nan sampai kini sarupo tari piriang, tari payuang, tari saputangan, tari pasambahan. salah satu jaso baliau nan paliang mangagumkan adolah pado tahun 1968. baliau barhasil marubah nada talempong nan samulo banada pentatonis manjadi nada diatonis, sahinggo alat musik tradisional  bisa dimainkan salaras  jo alat musik moderen lainyo. 

barikuik buah karya baliau nan alah direkam baulang kali dek panyanyi mudo minang diantaronyo, "Rusuah Hati"," Indak kabarulang"," Kelok Sembilan", "Perak-perak", "Lindok-lindok". salah satu blagu nan paliang tanamo nan dijadian RBT di hape adolah lagu " Usah Diratok-i".

## Rujuakan
Raden Kasoema

**Raden Kasoema,** adolah soerang Wartawan Senior panagak Harian Haluan. Beliau lahia di Pangkalan Brandan tanggal 22 september 1991 dan tutuik usia di tahun 2001 tapeknyo pado tanggal 23 maret. Baliau dilahiakan di Sumatera utara, tapi urang gaek baliau barasa dari Talu, Kabupaten Pasaman. 

Di wakatu baliau baumua 28 tahun, baliau bakarajo sabagai  Korektor di "Pelita Andalas". Dek karano baliau urangnyo tekun dan gigiah, baliau diagiah kapacayoan untuak manajamahan barito-barito dari Baso Balando ka Baso Indonesia sahinggo wakatu itu baliau langsuang taangkek manjadi Redaktur.

Salain Pelita Andalas, ado 3 koran lai di wakatu itu sarupo "Pewarta Deli" nan dikatuai oleh Adinegoro, jo nan ciek lai namo ny koran "Sinar Deli". Sabulan samanjak Japang masuak, Katigo koran tu indak jadi tabik. Sasudah tu Baliau pindah ka Bukittinggi  untuak bakarajo di Radio Japang, disaat itu juo, Baliau langsuang diangkek jadi pamimpin untuak pamulo RRI di Bukiktinggi. 

Bulan Desember tahun 1948, Raden Kasoemo jo kawan-kawannyo mulai mancibo manabikan Koran Haluan manjadi ciek-cieknyo surek kaba untuak mambangkikan sumangaik urang-urang minang wakatu perjuangan Kemerdekaan RI. 

Tanggal 17 agustus, surek kaba Haluan ko mulai di tutuik dek karano tajadi parang PRRI. Kasado nan ado didalamnyo disita dan wakatu itu baliau sabagai pamimpin di panjaroan salamo 9 bulan. salapeh tu baliau dibaok ka Rumah Tahanan di Jakarta, dan dilapehan baliak tahun 1962.

## Rujuakan
Oslan Husein

**Oslan Husein** adolah saurang panyanyi, pancipta lagu dan pimpinan Band Osria. Baliau lahia di Padang tanggal 8 April 1931. baliau maningga di Jakarta dalam umua 41 tahun tapeknyo tanggal 16 agustus 1972. Pangalaman banyanyi partomo didapeknyo wakatu baliau mancubo mangamen malalui sananduang ayaik-ayaik Al-Quran, di muko gerbang pasa malam di Padang. banyak urang nan suko mandanganyo dan maagiah inyo pitih. jo pangaman tu nyo yakin bahsonyo banyanyi bisa mandapek an pitih.Disampinag tu Oslan juo saurang nan punyo salero lawak nan tinggi, tapi baliau  sadar inyo ndak mungkin manjadi palawak. Suaro Oslan punyo ciri khusus, ado saketek gaya mantiak di suaronyo.  

Pada  tahun 1950, saat umuanyo 19 tahun pai inyo marantau ka jakarta. inyo sempat bakarajo di kantua PU. pado suatu katiko inyo batamu jo kantinyo nan banamo Alwi, urang ko lah yang mambuek oslan manjadi saurang panyanyi. mulonyo oslan disobokan jo sabuah grup musik nan namonyo kinantan

## Rujuakan
Zuber Usman

**Zuber Usman** adolah surang pamuda kelahiran Padang pado tanggal 12 Desember 1916, baliau adolah urang awak. Baliau ko maningga di Jakarta pado tanggal 25 Juli 1976 pado umua 59 tahun. Baliau ko manamaik an sakola tinggi nyo di Universitas Indonesia  nan mandapek gala sarjana sastra

Baliau tu adolah urang awak nan partamo sakali mengamukakan ide untuak pambuntuk an Fakultas Sastro jo Budayo di Sumatera Barat. Baliau manyalasaian pandidikan  di Paguruan Tinggi Islamic Collage di Padang. Satalah tamaik pandidikan baliau pindah ka jakarta untuak maaja bahasa malayu di sakolah muhammaddiyah. pado maso pandudukan japang baliau banyak manulih carito-carito singkek nan inyo kirim ka majalah-majalah. dimano carito nan nyo buek barisikan katakunan hiduik jo partaruhan dalam pajalanan mandapekan cinto sajati. Carito -carito singkek nitu inyo nsusun dalam sabuah antologi Sapanjang Jalan nan di tabik an dek Balai Pustaka. 

## Rujuakan
Rooslila Tahir

**Wartawati & Budayawan**

'''Rooslila Tahir''' lahia di Kotaraja Aceh tanggal *3 November 1927*. Maningga dalam umua *82 tahun*. Amaknyo barasal dari Nareh Pariaman, sadangkan Apaknyo barasal dari Tapanuli Tengah. Sajak zaman Balando kaduo urang tuonyo menetap di Aceh. Tahir indak namo apaknyo, tetapi adolah namo lakinyo yaitu Achmad Tahir saurang pejuang kemerdekaan perwira Tinggi Angkatan Darat yang parnah manjabaik di Angkatan maupun pemerintah sipil. Beliau parnah manjabaik sabagai Kapalo Staf Komando Sumatera yang bamarkas di Lubuk Sikaping Bonjol, Menteri Perhubungan dan manjadi duta besar dibarbagai negara Eropa.

Rooslila sajak gadihnyo maikuik ayahnyo pindah ka kota Medan. Sajak tahun *1944-1945*  Rooslila basakolah di Akademi Wartawan di kota itu. Sahinggo inyo bisa ditarimo sabagai reporter dan sekretaris pribadi dek Djamaluddin Adinegoro nan sangkek itu manjabaik sabagai pamimpin koran **"Soematra Shinbun"**. Disikolah ibu Roos mamacik paranan sabagai redaktur tatap.

Didunia Kesenian dan Kebudayaan, ibu Roos aktif dalam bidang Seni Teater, Seni Paduan Suaro dan Seni Lukih sahinggo inyo tapilih sabagai anggota panguruih dan dewan penyantun institut kesenian Jakarta. inyo pun pernah mandapek panghargoan untuak kalompok paduan suaro **"Irama Nusa"**. Untuak organisasi minang inyo pernah lo mandapek kapicayoan untuk manjabaik sabagai ketua bidang Kebudayaan/Agama dan Sosial **"Lembaga Gebu Minang".**

## Rujuakan
Dt. B. Nurdin Ya'Cub

**Dt.B.Nurdin Ya'cub** Lahia di Solok Tanggal 12 Oktober 1920.Nurdin Ya'cub adolah pengarang sumbar Pendidikannyo tinggi abihtu kembali ka Sumatra Barat Nurdin Ya'cub sebagai guru pengajar terakhir menduduki jabatan sebagai derektur SMA Negeri padang Panjang . sajarah minangkabau, Nurdin  inyo manulis buku-buku 'minangkabau tanah pusako', 'Tambo Minangkabau' yang terdiri 4 jilid  iko salah cieknyo buku nan nyo karang .Dt. Nurdin Ya'cub menerima penghargaan barasa pemerintah Republik Indonesia.

## Rujuakan
Sjaiful Bahri

**Sjaiful Bahri** adolah saurang musisi, pamimpin orkestra jo pangarang lagu dari Minangkabau. Baliau lahia di Payakumbuah tanggal 9 September 1924,  maningga umua 52 tahun di Tokyo Jepang tanggal 5 Desember 1976 . Bakat Sjaiful Bahri mulai taliek sajak baliau bagabuang jo kalompok musik wakatu pandidikan di Meer Uitgebreid Lager Onderwejs (MULO) kayutanam Sumatera Barat. Barikuiknyo Sjaiful Bahri marantau ka Jakarta. tahun 1940. Sjaiful Bahri tapiliah manjadi pamain biola Orkes Studio Djakarta. Sapuluah tahun barikuknyo Sjaiful Bahri  alah manjadi pamimpin Orkes Studio Djakarta salamo satu pariode. Sjaiful Bahri basamo Titiek Puspa, Bing Slamet, Sam Saimun, S. Effendy jo Mochtar Embut alah pai ka babarapo nagari di Malaysia. Wakatu Sjaiful Bahri di Malaysia, timbua  panggana manulih lagu bajudul "Semalam di Malaya" nan dilagukan dek S. Effendi. Sajak tu Sjaiful Bahri mamilih karajo di Malaysia, satalah tu kalua lagu-lagu nan lain diantaronyo bajudul "Senjakala", "Surat Tak Bernama', kenangan Masa' jo "Fajar harapan". Sjaiful Bahri pandai pulo balagu dan main fil bajudul "Terimalah Laguku" tahun 1952. Di studio Merdeka malaysi, Sjaiful Bahri manulih *Music Score Film j*o namo *Surya Buana* di film'Jauh di Mata" tahun 1964.

## Rujuakan
Sutan Takdir Alisjahbana

**Sutan Takdir Alisjahbana** marupoan saurang sastrawan jo budayawan Minang nan dilahiakan di Natal, Sumatera Utara pado tanggal 11 Februari 1908 dan maningga di Jakarta pado tanggal 17 Juli 1994 dalam umua 86 tahun. Baliau maasih katurunan urang Minangkabau, nan mano amaknyo nan banamo Puti Saimah marupokan katurunan Rajo Putih salah saurang rajo Kasultanan Indropuro nan managakkan kerajaan Lingga di Natal. Sutan Takdir Alisjahbana masih badunsanak jo Sutan Sjahrir nan panah manjadi Perdana Menteri partamo Republik Indonesia, dari patalian darah amaknyo. Abak baliau banamo Raden Alisjahbana nan bagala Sutan Arbi, baliau bakarajo manjadi saurang guru. 

## Pandidikan
Baliau manyalasaian pandidikan dasar pado tahun 1921 di HIS Bengkulu nan salanjuiknyo malanjuikan pandidikan ka ''kweekschool'' di Bukittinggi. Kamudian untuak tingkek HKS baliau tampuah di Bandung. Tahun 1942 baliau mandapekan gala Mr. dari sakolah tinggi di Jakarta.

## Karir
Karir Sutan Takdir Alisjahbana bamacam-macam di bidang bidang sastra, bahaso, jo kesenian. Karir-karir baliau adolah:
# Pancetus kongres Bahaso Indonesia partamo di Solo sabalun kamardekaan.
# Malakukan modernisasi Bahaso Indonesia, sahinggo dapek manjadi bahaso nasional
# Malahiakan labiah dari 30 buku dalam babagai tema.

Karya tulis dari baliau nan paliang mansyur adolah naskah roman "Layar Terkembang", "Dian yang Tak Kunjung Padam", jo "Anak Perawan di Sarang Penyamun".

## Rujuakan
M. Joesfik Helmy

**M. Joesfik Helmy** iolah saurang Wartawan, Seniman & Budayawan. Lahia di Payakumbuh tanggal 10 Agustus 1934. Baliau maningga di Padang tanggal 28 Juli 1995, pado umua 61 taun. Joesfik manamaikan pandidikannyo sampai tingkek SMA di kampuang nyo di Kota Padang. Karano taimbau darah seniman yang kuek mangalia di tubuhnyo, taun 50-an iny marantau ka Jakarta siap tu langsuang bagabuang jo komunitas seniman di Taman Ismail Marzuki. Bamulo sabagai pambaco puisi jo bamain teater, inyo mulai mangiriman puisi jo cerpen-cerpen nyo yang siap tu ditabik an di babarapo koran jo majalah yang tabik di ibukota antaronyo prestisius yang di tabik an majalah Horison. Manjalang taun 60-an Joesfik baliak pulang ka kampuang siap tu manjadi redaktur budayo pado edisi minggu harian haluan jo tacatat sampai taun 1969 sabagai awak redaksi harian tasabuik yang katiko itu dipimpin dek H. Koesoema. Karirnyo sabagai wartawan labiah maningkaik bana katiko bagabuang jo Harian Singgalang pado taun 1975 sampai inyo manjabaik Wakil Pamimpin Parusahaan di surek kaba tasabuik. Salain sabagai wartawan Joesfik Helmy yang acok dipanggia Uda Jimmy dek wartawan-wartawan mudo di Sumatera Barat ko, inyo tanamo juo sabagai tokoh seniman jo budayawan. Dalam barundiang manganai kebudayaan kesenian di Sumbar, khususnyo di kota Padang.

= Rujuakan : =
Rusli

**Rusli lahi** di medan tahun 1916 maningga di Jakarta tangga 11 Mei 2005 pado umui 93 th. Rusli panulih kaliber Internasional ini darahnyo campuan dari minang ( ayahnyo) jo jawa ( Amak). abak nyo marantau ka Deli jo karajo sabagai karoni pakabuanan tembakau, samaso ketek Rusli gadang di sumatera Utara samapai taamat HIS 7 tahun di medan . Pado jaman panjajahan Balando tu jua Rusli Malanjuan sikolah nyo ka pendidikan manangah MULO di Jogyakarta.

Untuk Seni LUkih murni, seni patung jo Fissafat Seni Timur di Palajari jo takun dek Rusli mudo sacaro akademik salam limo tahun di Fakultas Kala Bhawana Art Depatemen pado Santiniketan University Of Rabindranath Tagore di India.

Jadi indak heran jiko sadonyoSakolah nan adah ditampuhnyo dalam seni likih tu jo gigih jan lua biaso dalam pambuek karyo2 sani ruponyo, nan manapeaan inyo sabagai palukih Indonesia nan bakaliber  Internasional. Sanginggo saurang budayawan ta namao Almarhum Umar Kayam Manyabuk Rusli sabagai palukih Avant Garde, nan malukih indak sakadaa malukih sabuah profesi malaian labih dari sabagai panggi jo pagorbanan iduknyo. Di jogya Rusli juo mambuka sabauh galeri Seni Lukihnyo.

sajak tahun1953 Rusli juo rajin maadohan Pameran Tungga di babagai kota di Indonesia,nyo juo maadohan pameran-pemaren lukisan di babagai tampek di benua Eropa. Diantaronyo di Roma Italia, di Den Haag jo Amsterdam nagari Balando.

Pado Tahun 1960inyo dipicayo manjabai sabagai wakil katua Internasional Association of Plastic Arts ( IAPA )nan ditunjuk dekn  Unesco.

malukik ,

## Rujuakan
Arizal

**Arizal** marupokan salah surang wartawan sakaligus sutradara film Indonesia nan badarah minang. Baliau adolah anak dari pasangan H. Ibrahim Sidi Mangkuto dan Hj. Matayam M. Yasin nan barasa dari Padang Panjang. Baliau lahia di Riau pado tanggal 11 Januari 1943. 

Arizal manampuah pandidikan di kota Pekanbaru, Riau. Baliau manamaikan SMA pado tahun 1962. Salamo tingga di Pekanbaru, baliau tahituang aktif bakagiatan di dunia seni. Baliau tacatat sabagai pamain orkes "Singgalang Ria" nan pernah mairiangan panyanyi legendaris Minang yaitu Elly Kasim.

Samanjak tamaik SMA, Arizal mulai mangambangan sayok di dunia nan baliau tekuni. Untuak manunjang bidang nan baliau tekuni, baliau pindah ka Jakarta satahun sasudah baliau tamaik SMA, yaitu pado tahun 1963. Baliau karajo di babarapo perusahaan panerbitan majalah. Baliau mamulai karir yaitu sabagai karikaturis pado majalah "Selecta" dan sakaligus manjadi redaksi majalah "Mayapada" pado tahun 1969 sampai tahun 1970. Satahun sasudahnyo, yaitu pado tahun 1970 sampai 1972 baliau manekuni hal nan samo di majalah "Panorama".

Arizal mulai masuak dan manekuni dunia pafilman katiko baliau alah manyalasaian pandidikan di West Coast Institute of Management & Technologi di Perth, Australia. Baliau sempat magang di Walt Disney Universal Studio Los Angeles, Amerika sabagai asisten artistik pado tahun 1968 sampai 1969. 

Arizal mulai mandapekan kapacayoan untuak manjadi sutradara di Indonesia pado film anak-anak "Senyum dan Tangis". Ateh karajo kareh dan katekunan baliau tahadap garapan, baliau mandapekan hasil nan sangaik mamuaskan. Baliau berhasil mandapekan penghargaan Piala Citra pado tahun 1974 pado kategori film anak-anak terbaik. 

Sairiang bajalannyo waktu, Arizal mulai banyak di sorot dek urang-urang dan banyak pihak nan nio maajak baliau untuak bakarajo samo pado garapan-garapan tatantu. Salah satunyo baliau diajak bagabuang dan sakaligus manjadi sutradara film komedi takamuko di Indonesia, yaitu "Warkop DKI". Berkat kepiawaian  baliau, film nan baliau sutradarai tasabuik sukses dan meledak di pasaran. Salain itu film tasabuik bisa ditarimo dek masyarakaik Indonesia.

Sasudah film partamo Arizal sukses di pasaran, baliau sukses manjadi salah satu sutradara film-film komedi di Indonesia. Baliau tacatat alah manyutradarai lebih dari 52 judul film di babagai rumah produksi dan 8 judul sinetron nan ditayangan dalam ratuihan jumlah episode pado stasiun TV swasta nan ado di Jakarta. 

Arizal pernah juo bakarajo samo jo pamain film tanamo di Indonesia diantaronyo Yessy Gusman, Rano Karno, Yenny Rachman, Roy Marten, Lydia Kandou. Salah satu serial TV nan baliau sutradarai adolah "Jin & Jun". 

Sasudah kesuksesan nan Arizal dapekan, baliau tak luput dari nan namonyo maut. Baliau maningga pado tanggal 18 Mei 2014 dalam umua 71 tahun di Bekasi, Jawa Barat. Namun baliau tetap dikenang dek masyarakaik Indonesia sabagai salah satu sutradara talaku jo tamaha Indonesia. 

## Rujuakan
Nur Sutan Iskandar

**Nur Sutan Iskandar** adolah sastrawan Minang nan lahia di Manijau, pado tanggal 3 November 1893.  Namo aslinyo adolah Muhammad Nur, karano di Minangkabau ado istilah "ketek banamo gadang bagala" sasudah baliau manikah, niniak mamak maagiah gala Sutan Iskandar. 

Beliau marantau ka Batavia pado tahun 1919, nan kini lah dikenal urang jo Jakarta. Beliau ditarimo untuak korektor mambaco naskah-naskah karangan urang nan ka dicetak di Balai Pustaka. Karano kagigihannyo, beliau diangkek manjadi pamimpin redaksi, dan kapalo pangarang di penerbit itu pado tahun 1925.

Nur Sutan Iskandar adolah sastrawan nan sangaik produktif dalam manulis, sajak tahun 1923, beliau alah manarbitkan buku nan indak kurang dari 17 buku roman nan diterbitkan di Balai Pustaka. judul-judul buku nan beliau terbitkan andolah "Apa Dayaku Karena Aku Perempuan" tahun 1923, "Cinta Yang Membawa Maut" tahun 1926, dan "salah Pilih" tahun 1928, dll. 

Nur Sutan Iskandar maningga di Jakarta, pado tanggal 28 November 1975 dalam umua 82 tahun.

## Rujuakan
Wakidi

**Wakidi** (lahia di Plaju, Palembang, Sumatera Selatan, 1889 - maningga di Bukittinggi,1979) adolah seorang pelukis romantik naturalis nan barasal dari Indonesia. Wakidi adolah salah satu dari tigo palukis naturalistik Indonesia nan takamuko pado zamannyo. Urangtuonyo barasa dari Semarang, Jawa Tengah nan bakarajo di patambangan minyak Plaju. 

## Kahidupan
Pado maso keteknyo, Wakidi sakolah di Kweekschool, Bukittinggi. Wakidi mamulai baraja malukis pado umua 10 tahun, Wakidi baraja malukis jo seorang guru Belanda nan banamo Van Dick nan maaja di  Kweekschool, Bukittinggi. Satalah Lulus Sakolah pado tahun 1908, Inyo malanjuikan  untuak maaja di INS Kayu Tanam. Wakidi alah barasil mandidik sarato malahian palukis-palukis mudo Indonesia. Maskipun banyak bakarya, ampiah sado karyanyo dikoleksi, sahinggo Wakidi indak pernah mangadoan pameran lukisannyo. Lukisan-lukisannyo banyak dikoleksi di istana kepresidenan  sarato tokoh-tokoh pemerintahan, seperti wakil presiden Mohammad Hatta sarato Adam Malik.

## Karya-karya

# Perjalanan (1950)
# Lembah Ngarai (1977)
#Lubuak (1973)
#Wanita Minang Berkebaya (1950-an)
#

## Rujuakan


#
Delsy Syamsumar

**Delsy Syamsumar** adolah pelopor pelukis komik & dekorator perfilman adolah urang yang barasal dari Nagari Sungai Puar, lahia di Medan tanggal 7 mei 1935, maningga di Jakarta tanggal 21 juni 2001, pado usia ka 66 tahun.

Delsy sabananyo dapek digolongan sabagai pelukis komik di Indonesia , manduluan lahia nyo karya-karya komik jo pelukis Taguan Hardjo nan batampek di Medan, mako dari pado itu komik Desly nan bajudul " Mawar Putiah" pado tahun 1952 alah di nikmati oleh pembaca jo nan di muek sacaro basambuang dalam majalah "bamacam" yang mano film tu nan bana tanamo di tahun 50 an, nan barado di bawah kuaso Hasmanan.

Gamba komik Desly sketsa antonim nan ma palakunyo yang atraktif dan ide ceritonyo difantasir surang dek Delsy dari bajak laut Aceh, pada beliau bausia 17 tahun dan masih tingga di kampuangnyo. satiok gambar dikirim ka jakarta malalui pos, karano carito dan gambar banya di sukoi "bamacam" dan untuk manjago keseimbangannyo kapalo majalah tu akhirnyo mamasan Desly untuk bakaryo di jakarta

Salah ciek dari lukisan nyo terletak pado kepandaian dalam mambuek bantuak tubuah padusi nan ma taraso balabiahan
salain itu beliau selain jadi pelukis ilustrator untuk carito-carito juo dikenal sabagai pelukis caik minyak di kamvas jo bamacam tema sarato ma adohan pameran basamo palukis-palukis tanamo seperti Basuki Abdullah

## Rujukan
Minyak zaitun

**Minyak Zaitun** adolah minyak dagiang nan di ambiak dari hasil panggiliangan buah zaitun. Minyak ko barasal dari tanaman tradisional di Mediterania nan manganduang minyak, vitamin E, antidioksidan, jo vitami K. Disampiang itu, minyak zaitu kadang manganduang zat besi, kalsium, jo kalsium, nan indak banyak. 

## Caro Mambuek Minyak Zaitun
Ado 2 caro untuak mambuek minyak zaitun:

a. Maolah minyak zaitun sacaro tradisional

Dimulai dari maancuahkan buah zaitun sampai caia, gunonyonyo untuak mangaluan minyaknyo dari dagiang buahnyo. Caronyo masuakkan buah ka dalam tampek panggiliang nan tabuek dari batu granit. Katiko roda panggiliang dieloh, buah zaitun manjadi caia.

Untuak mambuek pasta dari buah zaitun digunokan wakatu 20 sampai 45 menit. Gunonyo supayo minyak nan takumpuah manjadi banyak, protein buah manimbuahkan baun nan lamak, sarato raso nan katuju.

Jiko dikarajokan talalu lamo, bisa mambuek panurunan pado kualitas minyak. kamudian dilatakkan di tampek nan tabuwek dari rami. kamudian tampek nan alah baisi disusun, dan ditakan jo masin pres hidrolik. Tujuannyo mamadekan pasta. sasudah itu, minyak jo aia dipisakan manggunakan dekantasi.

b.Maolah minyak zaitu sacaro canggih

- Paralatan nan digunokan tabuek dari stainliless nan dapek baputa manggunokan larinyo nan tinggi.

- Buah zaitun dimasuakkan dan diancuahkan manggunokan cakram bagarigi.

- Pasta zaitun dilatakkan pado tampek botol  untuak diadokan putaran sabanyak tigo tahap, guno untuak mangaluan aia jo minyak zaitun

- Untuak mambuek minyak zaitun ekstra virgin, biasonyo diadokan untuak panyariangan satu kali lai. tampek nan sirankan manyimpan minyak adolah tabuek dari kaco.

## Guno Minyak Zaitun
- Kasterol tinggi

- Panyakik jantuang

- Takanan darah tinggi

- Mancegah kanker

- Mancegah stroke

- Mancegah obesitas

Salain itu, minyak zaitun punyo kagunoon lain, adolah:

- Diabetes

- Migrain

- Kanker ovarium

- Psoriasi

- Infeksi jamu

- Eksim

- Osteoarthritis

- Rheumatoid arthris

- Kurok

## Macam-macam Minyak Zaitun
Minyak zaitun dikalompokkan, yaitu:

- Nan paliang tinggi, adolah extra virgin.

- Minyak zaitun virgin.

- Fino, gabuangan extra virgin dan virgin.

- Pure

- Light

## Dampak Minyak Zaitun
- Maningkeknyo panyakik ( lemak januah)

- Alergi akut

- Manurunyo gulo darah

- Paradangan

## Rujuakan

## Pautan lua
Februari 2020

## 2
* Film *[[1917 (film 2019)|1917]]* mamanangkan kategori Film Tarancak jo anam panghargaan lainnyo dalam **[[British Academy Film Awards ke-73]]**.

## 3
* Mahkamah Konstitusi Malawi mambatalkan hasia **[[Pamiliahan Umum Malawi 2019|pamiliahan umum 2019]]** nan mamiliah baliak Peter Mutharika sabagai presiden dan mamarintahkan palaksanaan pamilu ulang.

## 5
*Dalam **[[sidang pamakzulan Donald Trump]]**, Senat Amerika Serikat mamutuihan Presiden Trump indak basalah ateh tuduahan panyalahgunoan kuaso sarato maalangi Kongres.

## 8

* Kiro-kiro 30 urang maningga jo labiah dari 50 urang lainnyo luko-luko dalam **[[Panembakan Nakhon Ratchasima 2020|penembakan massal]]** di Korat, Thailand.

## 10

* Film *[[Parasite]]* mamanangkan kategori Film Paliang Rancak jo Sutradara Paliang Rancak dalam **[[Academy Awards ka-92]]**.

* 
*
* 
* 
## 21
* Sakitar sapuluah siswa maningga dek hanyuik dalam **[[Insiden susur sungai Sleman 2020|insiden susur sungai]]** di Sleman, Yogyakarta.

## 24
*Duo puluah satu urang maningga jo labiah dari 189 urang luko-luko dalam **[[karusuahan Delhi Timur Laut|karusuahan di Delhi Timur Laut]]** sabagai bagian dari unjuak raso Undang-Undang Amendemen Kawarganagaraan.

## 25
*  Mantan presiden Mesir **[[Hosni Mubarak]]** maningga pado umua 91 taun.

## 29
* Muhyiddin Yassin manjadi Pardano Mantari Malaysia di tangah **[[krisis politik Malaysia 2020|krisis politik]]** nan maakibatkan pangunduran diri mantan Pardano Mantari Mahathir Mohamad.
Aman Datuk Madjoindo

**Aman Datuk Madjoindo** () adolah surang sastrawan di maso angkatan Balai Pustaka. Di antaro barbagai karangannyo, nan tasabuik bana adolah roman *Si Doel Anak Betawi* (1932) nan diangkek ka layar putih oleh Sjumandjaja jo manjadi inspirasi bagi sinetron *Si Doel Anak Sekolahan* nan tayang sepanjang tahun 1990-an di RCTI.

## Latar Balakang
Baliau dulu sekolah di HIS Solok. Kamudian malanjuikan ka Sekolah Raja nan waktu itu banamo Kweekschool di Bukittinggi. Setelah lulus sekolah, beliau manjadi guru pado tahun 1912-1919 di Solok dan Padang. 

Baliau nan bacito-cito manjadi pengarang, redaktur, jo panulis carito anak, akhirnyo mamutusan pai marantau ka Jawa pado tahun 1920, kamudian bakarajo di Balai Pustaka. Awalnyo baliau manjadi korektor naskah kamudian menjabat sebagai redaktur Balai Pustaka. 

Baliau memiliki anak laki-laki nan banamo Rusli dari panikahan patamonyo. Namun Rusli dibawa oleh istrinyo ka Malaysia karano pacaraian. Panikahan kaduonyo, baliau memiliki anak padusi nan banamo Sitti Damsiar nan kamudian memberinyo 10 urang cucu. 

Baliau mangalami sakit paru-paru jo harus dirawat di Sanatorium, Cisarua, Bogor, karano kurang memerhatikan kesehatannyo. Lalu baliau sempat kembali ke kampung halamannyo, Solok. Namun kesehatannyo tetap indak membaik sahinggo maningga pada tahun 1969.

## Karya

* *Si Doel Anak Betawi* (1932)
* *Pertolongan Dukun* 
* *Menebus Dosa*
* *Rusmala Dewi* (1932)
* *Si Cebol Rindukan Bulan* (1934)
* *Perbuatan Dukun* (1935)
* *Sampaikan Salamku* (1935)
* *Hikayat Tjerita Malin deman dan Puteri Bungsu* (1932)
* *Hikayat Tjindur Mata* (1951)
* *Srigunting*
* *Pak Janggut*
* *Bujang Bingung*
* *Apakah Itu?*
* *Cita-Cita Mustapa*
* *Hikajat si Miskin* (1958)
* *Hikajat Lima Tumenggung* (1958)

## Rujuakan
Kristen di Sumatera Barat

**Kristen di Sumatera Barat** mampunyoi jumlah panganuik nan paliang banyak kaduo sasudah Islam. Manuruik sensus panduduak taun 2010, ado 2,26% atau 109.681 urang panduduak Sumatera Barat nan baragamo Kristen, baiak Protestan atau Katolik. Daerah nan mayoritas panduduaknyo Kristen adolah Kabupaten Kapulauan Mentawai sabanyak 70,94% panduduak.

## Rujuakan
Bansi

**Bansi** adolah alaik musik Minangkabau, nan caro mamainannyo manggunokan tiupan udaro. Bansi ko tabuek dari *talang* (sajinih bambu nan panjang ruehnyo jo agak tipih) pado bagian ujuang ateh tadapek pasak nan bahannyo tabuek dari kayu. Bagian ujuang bawah bansi, rueh talang dipakai jo dilabiahan kiro-kiro duo atau ciek jari dari ujuang rueh tasabuik. Hal iko batujuan untuak mangatur sirkulasi udaro sakaligus bapangaruh manantuan nada dasar (nada awal) pado Bansi. Bansi hampia samo jo recorder dan Saluang Pauh, tapi bansi mamiliki bantuak nan labiah ketek. Bansi ko mamiliki delapan buah lobang nada, tujuah di posisi ateh jo ciek di bagian bawah. 

## Bahan Mambuek Bansi
Bansi tabuek dari bambu jinih *Buluah Kasok*. Jinih bambu ko dipiliah karano dapek mampaaluih bunyi bansi katiko digunoan. Indak sado jinih bambu nan dapek digunoan sabagai bahan mambuek bansi, karano satiok bahan pambuek akan mampangaruhi kualitas jo warno bunyi instrumen tasabuik. Bansi mamiliki babarapo katantuan dalam pambuekannyo: 

# Jarak dari ujuang ka rueh bambu : 3 cm
# Jarak dari ujuang ka lubang nada ciek : 3,4 cm
# Jarak lubang nada ciek ka nada duo, tigo, ampek, limo, anam, jo tujuah : 1,5 cm
# DIameter lubang nada samo gadang : 7 mm
# Jarak lubang nada tujuah ka lubang bunyi : 6,9 cm
# Diameter lubang bunyi : 9 mm
# Jarak lubang bunyi ka tampek maniup : 3 cm
# Diameter lubang pangkal : 24, 5 mm
# Diameter lubang ujuang : 2,2 cm
# Taba ujuang : 1,5 mm
# Diameter block : 24,5 mm
# Lubang nada delapan ( di belakang) sajaja jo antaro lubang nada ka anam jo ka tujuah



## Teknik Mamainan Bansi
Mamainan bansi harus tau baa karakteristik bansi, sahinggo dapek mamainkan dengan ancak. Bansi ko marpoan instrumen masuk nan tagolong alaik musik aerophone, nan bararti bunyi alaik musik nan basumber dari tiupan udara. Bansi sajinih instrumen "end blown flute" yaitu ditiup dari ujuang bagian ateh jo muluik atau bibir manempel jo posisinyo luruih ka depan, tapi agak miriang stek ka bawah kiro-kiro 45 derajat.  

## Rujuakan
Dewi Sartika (panulih)

**Dewi Sartika** (lahia di Cilegon, Bandung pado 27 Desember 1980) adolah surang pengarang nan badarah Minang. Dewi Sartika alah mulai manulih samanjak duduak di Sakolah Dasar. Katiko duduak di Sekolah Manangah Ateh, alah menerbitkan cerpen judulnyo "Kakekku Arjuna".  Dewi Sartika, padusi nan punyo hobi mambaco, manulih, makan jo mandanag musik ko, mampunyoi cito-cito manjadi sairang sutradara. hal iki inyo buktian jo manuli skenario di tv swasta nan batajuk The Coffee Bean Show. 

## Prestasi

# Pamanang utamo sayembara Novel DKJ malalaui karyanyo nan bajudul Dedaisme.
# Panghargaan sabagai buku remaja terbaik IKAPI 2005 mamalui novel Natsuka.

## Karya

# Cerpen patamo Kakekku Arjuna.
# Novel Dadaisme.
# Novel Natsuka.
# Novel My Silly Enggagement.
# Novel Numeric Uno,
# Novel Ranah Sembilan

## Rujuan